SPALI ลุ้นกำไร Q2 โตดี! รับยอดโอน 2 โครงการใหม่ มูลค่า 9.8 พันลบ.หนุน แนะซื้อเป้า 26 บ.
SPALI ลุ้นกำไร Q2 โตดี! รับยอดโอน 2 โครงการใหม่ มูลค่า 9.8 พันลบ.หนุนเด่น แนะซื้อเป้า 26 บ.
1 มิ.ย. 2564

บล.โนมูระ พัฒนสิน ระบุในบทวิเคราะห์วันนี้(1มิ.ย.64) บริษัท ศุภาลัย จำกัด (มหาชน) หรือ SPALI  (BUY, TP26) : เนื่องจาก SPALI มีแผนจะเปิด condo โครงการใหม่ ในพื้นที่ติดกับโครงการเดิมคือ Supalai Veranda Phasi Charoen Station ที่กำลังจะโอนในไตรมาส3/2564ซึ่งโครงการใหม่อาจมีผลกระทบเรื่องบังวิว ฝุ่น เสียง ระหว่างก่อสร้าง ต่อโครงการที่กำลังจะโอน และเป็นประเด็นที่ลูกค้าที่ซื้อโครงการดังกล่าว อยู่ในช่วงเรียกร้องสิ่งชดเชยจาก SPALI
ทั้งนี้อาจมีผลให้แผนการโอนให้ช้าออกไป หากการเจรจาในข้อตกลงนานกว่าแผนที่วางไว้ อย่างไรก็ตามประมาณการของ CNS ใส่ตัวเลขการโอนโครงการ Supalai Veranda Phasi Charoen Station ที่ 40% ปี2564  และ 40% ปี 2565 ของมูลค่าโครงการ (Vs. ปัจจุบันขายไป 89%) ทำให้โอกาส downside ต่ำ
แนวโน้มกำไรสุทธิไตรมาส 2/2564 น่าจะยังดี โดยคาดดีขึ้นเทียบไตรมาสก่อนหน้า และโตเทียบช่วงเดียวกันของปีก่อนโดยคาดหวัง backlog ทั้ง low-rise และ condo เข้ามาโอนมากขึ้น หลังโอนต่ำกว่าคาดในไตรมาส1/2564 โดยไตรมาส 2/2564 มี 2 condo ใหม่ มูลค่ารวม 9.8 พันลบ. (avg. take-up rate = 83%) เข้ามาโอนปลายไตรมาส